

**NR. 447 / 20.01.2025**

**ANUNȚ**

privind organizarea selecției pentru ocuparea post (1 post) *expert de implementare județean* in cadrul **PROIECTULUI *“Promovarea,monitorizarea și evaluarea evoluției economiei sociale și a antreprenoriatului social în România”***

Agenția Județeană pentru Ocuparea Forței de Muncă Vrancea, cu sediul în Focsani, str. Bd Unirii nr. 53A, organizează, în data de **28.01.2025**, ora **10.00**, selecția resurselor umane din cadrul echipei de implementare a Proiectului ***“Promovarea,monitorizarea și evaluarea evoluției economiei sociale și a antreprenoriatului social în România”*** pentru următorul post:

 **- expert de implementare județean - 1 post**;

Ministerul Muncii și Solidarității Sociale va implementa, în parteneriat cu Institutul Național de Cercetare Științifică în domeniul Muncii și Protecției Sociale (INCSMPS) - Partener 1 și Agenția Națională pentru Ocuparea Forței de Muncă (ANOFM) – Partener 2, PROIECTUL **“Promovarea,monitorizarea și evaluarea evoluției economiei sociale și a antreprenoriatului social în România”** care vizează:

Dezvoltarea unor instrumente și structuri colaborative/ participative, cu rol în: sensibilizarea și promovarea economiei sociale și a antreprenoriatului, inclusiv cel social, monitorizarea și evaluarea evoluției economiei sociale în România pentru o mai bună cunoaștere a sectorului si îmbunătățirea vizibilității economiei sociale, realizarea unor analize aprofundate a dezechilibrelor de gen din piața muncii, în vederea identificării, prin parteneriate cu actori relevanți, de măsuri menite să reducă dezechilibrele și să asigure egalitatea de gen, sprijinirea entităților de economie socială, inclusiv prin sprijin reciproc/cooperare, schimb de bune practici și suport în relaționarea cu celelalte sectoare – public și privat.

Prezentul anunț este destinat selecției pentru ocuparea unui post AJOFM VRANCEA, pentru Partener 2 – ANOFM, pentru formarea echipei Proiectului.

**Obiectivul general al proiectului**:

Îmbunătățirea accesului la piața muncii pentru toți cetățeni din România prin promovarea desfășurării de activități independente, antreprenoriat social și a economiei sociale.

**Obiectivele specifice ale proiectului**:

**Obiectivul specific 1**: Îmbunătățirea vizibilității entităților de economie socială, pentru o mai mare recunoaștere din partea factorilor interesați din mediul public sau privat prin crearea și dezvoltarea unor instrumente de monitorizare și evaluare a evoluției economiei sociale în România

**Obiectivul specific 2**: Susținerea entităților de economie socială în interacțiunea și sinergia cu actori din țară sau din SM, prin crearea unor structuri colaborative/participative și sprijinirea din punct de vedere organizațional și tehnic a entităților de economie socială.

**Obiectivul specific 3:** Creșterea accesului la piața muncii pentru toate persoanele aflate în căutarea unui loc de muncă, șomerii de lungă durată, grupurile defavorizate și persoanele inactive prin promovarea economiei sociale și stimularea dezvoltării activităților independente și a antreprenoriatului social.

**Obiectiv specific 4**: Creșterea gradului de conștientizare a problematicii egalității de gen din piața muncii, în vederea identificării unor măsuri menite să reducă dezechilibrele de gen inclusiv precum și definirea locurilor de muncă verzi.

**Durata totală a proiectului: 60 luni**

Principalele activități ale proiectului, în care sunt implicați experții de implementare județeni, sunt următoarele:

A.**1**. Elaborarea proiectului de strategie națională privind economia socială și a planului de acțiuni pentru monitorizarea și evaluarea evoluției acesteia în România – 47 luni.

A.**3**. Sensibilizarea și promovarea economiei sociale și a antreprenoriatului, inclusiv cel social- 60 luni.

A.**4**. Analiza locurilor de muncă verzi în România pilotat în domeniul economiei sociale (teme secundare) – 60 luni.

**Posturile pentru care se organizează selecția:**

* **expert implementare județean – 1 post**

**Condițiile de ocupare** a postului de *expert de implementare județean* (1 post) :

**Descrierea postului :**

**Cerinţe din fişa postului:**

* - studii superioare de lungă durată;
* - vechime în muncă min. 1 an;

**Competenţe solicitate:**

* - abilităţi organizatorice şi de planificare;
* - abilităţi de comunicare interpersonală;
* - capacitate de muncă în echipă;
* - cunoştinţe utilizare Microsoft Office.

 **Atribuții:**

* -Asigură sprijin echipei în implementarea activităţilor proiectului; - asigură monitorizarea şi respectarea graficului activităţilor;
* -Asigură monitorizarea şi respectarea graficului activităţilor;
* -Asigură realizarea în termen şi în condiţii de legalitate, eficiență şi eficacitate a tuturor acţiunilor care intră în sfera sa de activitate;
* -Elaborează rapoarte, transmite la nivel central documentele/informatiile necesare monitorizării stadiului de implementare al proiectului și întocmirii cererilor de rambursare;
* -Va participa la întâlniri de lucru pentru realizarea activităților în care sunt implicați din cadrul proiectului;
* -Preiau centralizatorul entităților de economie socială din rezultatul subactivității A.1.1. pentru contactarea, conștientizarea, sensibilizarea și susținerea entităților de economie socială în procesul de înregistrare în Registrul unic de evidență al întreprinderilor sociale;
* -Participă activ la încheierea parteneriatelor cu entitățile de economie socială;
* -Participare activă în reuniunile de informare pentru promovarea economiei sociale ;
* -Aplicarea metodologiei de identificare a locurilor de muncă verzi pentru entitățile de economie socială înregistrate în Registrul național de evidență a întreprinderilor sociale.

**Înscrierile** se fac în termen de 3 zile de la data publicării anunțului pe site-ul instituției, respectivîn **perioada 21.01-23.01.2025, ora 16.30.**

Dosarele candidaților se depun în format electronic la adresa ajofm.vn@anofm.gov.ro conform specificațiilor din anunț și vor primi un număr de înregistrare, număr la care se va face referire în toate anunțurile de pe parcursul derulării procedurii de selecție, fără a se menționa numele și prenumele candidaților.

Până la finalizarea procedurii de selecție, fiecare candidat este obligat să transmită și dosarul în format fizic.

Candidaturile depuse după data limită, indicată în anunțul de selecție, precum și cele incomplete vor fi respinse.

În conformitate cu prevederile Cererii de finanțare și anunțului de selecție, dosarul de înscriere va conține următoarele documente:

a) Scrisoarea de intenție a candidatului;

b) Copie, certificată pentru conformitate cu originalul, a actului de identitate;

c) Curriculum vitae în format european, în limba română, **semnat și datat pe fiecare pagină**;

d) Copii, certificate pentru conformitate cu originalul, ale actelor de studii;

e) Copia, certificată pentru conformitate cu originalul, a certificatului de căsătorie, în situația în care există diferență de nume între actul de identitate și actele de studii;

f) Adeverință de salariat;

g) Alte acte doveditoare privid experiența/expertiza, calificările specifice aferente poziției;

h) Declarație prin care își exprimă acordul privind prelucrarea datelor cu caracter personal;

i) Declarație pe propria răspundere privind inexistența oricărei situații de incompatibilitate/conflict de interese la activitățile proiectului.

Persoană de contact: OPREA RAMONA, consilier

Tel. 0237.22467; ajofm.vn@anofm.gov.ro

**Director Executiv,**

**MONAC MARIANA DIANA**